น้ำมันสหรัฐปิดพุ่ง/น้ำมันบวก/ทองลง
หุ้นดาวโจนส์ปิดบวก 45.86 จุด รับความหวังเศรษฐกิจฟื้นตัว ด้านราคาน้ำมันพุ่งแรง 1.40 ดอลลาร์ ขณะที่ทองคำลง 30 เซนต์
2 มิ.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,575.31 จุด เพิ่มขึ้น 45.86 จุด หรือ +0.13% ดัชนี เอสแอนด์พี 500 ปิดที่ 4,202.04 จุด ลดลง 2.07 จุด หรือ -0.05% ดัชนี แนสแดค ปิดที่ 13,736.48 จุด ลดลง 12.26 จุด หรือ -0.09%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 1 มิ.ย. โดยได้แรงหนุนจากการพุ่งขึ้นของหุ้นกลุ่มพลังงานและกลุ่มการเงิน ซึ่งเป็นหุ้นที่คาดว่าจะได้ประโยชน์จากการฟื้นตัวของเศรษฐกิจด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 1.40 ดอลลาร์ ปิดที่ 67.72 ดอลลาร์ต่อบาร์เรล ด้านเบรนต์ทะเลเหนือลอนดอนงวดส่งมอบเดือนสิงหาคม เพิ่มขึ้น 93 เซนต์ ปิดที่ 70.25 ดอลลาร์ต่อบาร์เรลสัญญาน้ำมันดิบเวสต์เท็กซัสตลาดนิวยอร์กปิดพุ่งขึ้น หลังมีรายงานว่าความต้องการใช้น้ำมันในสหรัฐเพิ่มขึ้นในช่วงวันหยุด Memorial Day นอกจากนี้ ตลาดยังได้แรงหนุนจากข้อมูลภาคการผลิตที่แข็งแกร่งของจีนและสหรัฐ รวมทั้งผลการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสซึ่งบ่งชี้ว่า ที่ประชุมมีมติเพิ่มกำลังการผลิตน้ำมันอย่างค่อยเป็นค่อยไปขณะที่ ราคาทองคำตลาดโคเม็กซ์งวดส่งมอบเดือนส.ค. ลดลง 30 เซนต์ ปิดที่ 1,905.00 ดอลลาร์ต่อออนซ์